Nokså små (ca. 9 millimeter), smale, gulbrune til svarte trebukker. Slekten kjennes særlig på antennenes form: ganske tynne, men med det første og tredje leddet fortykkede med en "flaskekost" av mørke, utstående hår. Antennene er omtrent så lange som kroppen. Hodet er firkantet med litt utstående fasettøyne. Pronotum er sylindrisk uten tenner på sidene, bredere enn langt, dekkvingene jevnbrede med to fine, skarpe lengderibber. Beina er forholdsvis korte.